Sam Phillips

Sam Phillips (õieti Samuel Cornelius Phillips; 5. jaanuar 1923 – 30. juuli 2003) oli USA muusikaärimees ja diskor. Ta asutas 1952. aastal plaadifirma Sun Records. Enne Motowni ei suutnud ükski teine plaadifirma nii sügavat jälge jätta. Kuna ta ei saanud endale lubada õigusteaduskonna õppemakse, sai temast insener, seejärel diskor ja siis produtsent. 1950. aastal asutas ta stuudio Memphis Recording Service eesmärgiga jäädvustada pulmi ja muid sääraseid sündmusi. Seejärel keskendus ta muusika salvestamisele. Uue stuudio aadressiks sai Union Avenue 706 Memphises, Tennessee osariigis.

Ameerika Ühendriikide ettevõtjad
Sündinud 1923
Surnud 2003